text: Campinggæster fandt gummibåden
  13 juli 2015 kl. 10.07
  To tyske fiskere fandt den tomme gummibåd syd for deres campingplads.
  Den tomme gummibåd, som søndag morgen blev fundet syd for Gammelmark Strand Camping, blev først observeret af to tyske lystfiksere, der bor på campingpladsen.
  - Efter at have holdt øje med den et par timer sejlede de ind til den. Da den så forladt ud, valgte de at tage den med herom, hvorefter vi ringede til politiet, fortæller Henning Thychsen, der ejer Gammelmark Strand Camping.
  - I båden var der udstyr, som man normalt ikke efterlader i sin båd. For eks. GPS, fiskestænger og drikkevarer, fortæller han til TV SYD.
  Video: Ejer af Gammelmark Strand Camping, Henning Tychsen, forklarer om fundet af den tomme gummibåd. (Varighed: 1:10 min.)
  